Jelaskan Biografi dari Chintami Atmanegara dalam bahasa jawa

Chintami Atmanagara miwiti kariré kanthi main filem kang judhululé Tempatmu di Sisiku nalika taun 1979. Ing filem iki Chintami langsung dadi pemeran pembantu utama. Film iki digawé kanthi arahan Jopie Burnama. Saliyané iku Chintami uga kerep dadi modhél ing gambar-gambar tanggalan lan modhél iklan.

Sawisé sukses dadi juru main filem lan modhél, adhik saka aktris Minati Atmanagara iki banjur ngembangaké karire kanthi nyanyi. Nalika taun 1982 Chintami nggawé album. Album iki digawé bareng karo JK Record. Album iki judhulé Cintaku Cintamu. Album liyané kang digawé Chintami ya iku album kang judhulé Nyanyian Hati Album iki digawé taun 1992, saka album iki Chintami éntuk penghargaan dadi Artis Interprestasi paling apik ing Video Musik Indonésia nalika taun 1994.

Chintami tau nikah karo Oddie Agam nalika tanggal 10 Dhésèmber 1988. Nanging Chintami lan Oddie banjur cerai nalika sasi September 1992. Saka perkawinan iki, Chintami nduwé anak kang jenengé Dio Alif Utama. Dio Alif Utama lair nalika tanggal 7 Oktober 1989. Taun 2000, Tami banjur nikah manèh karo wong lanang kang jenengé Bayu Maruto.

Ora mung nyanyi lan main sinétron, Chintami uga nduwé sanggar senam Pesona Tiga Dara lan Prima ing bilangan Kebayoran Baru, Jakarta Selatan,. Chintami ngurusi sanggar senam iki bareng karo mbakyuné ya iku Minati Atmanagara. Tami uga dadi [[Public Relation Malibu Studio.

Rumah tangga Tami ana masalah nalika April 2009. Bojoné dikabaraké duwé wong wédok liya kang dadi kancané dhéwé ya iku Yuni. Nanging Tami lan Bayu padha-padha ora ngakoni. Nanging iki kabukten nalika tanggal 13 Mèi 2009, Tami ngajokaké gugat cerai lumantar Pengadilan Agama Jakarta Selatan.